-ไปฝังยาคุมแบบ5ปี วันที่ 17/05/65 (ไม่ได้ฝังตอนเป็นประจำเดือน) 7วันขึ้นไปตัวยามีประสิทธิภาพทำงานเต็มที่แล้วใช่ไหมคะ -เวลาคลำหายาคือมันไม่นูนๆออกให้เห็น แต่จับแล้วรู้สึกตึงๆ คือปกติใช่ไหมคะ หรือจำเป็นต้องเห็นตัวยาชัดคะ ขอบค่ะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ดังนั้นถ้ารอ 7 วันขึ้นไปแล้ว ยามีประสิทธิภาพ สามารถมีเพศสัมพันธ์แบบไม่ป้องกันได้ เวลาคลำตรงที่ฝังยาอาจจะคลำได้ไม่ชัดเจน เพราะแท่งยาฝังอยู่ใต้ชั้นผิวหนังอีกที อาจจะรู้สึกตึงๆได้จากตัวแท่งยาเอง ไม่จำเป็นต้องเห็นเป็นแท่งชัดเจนค่ะ หากฝังในสถานพยาบาลที่เชื่อถือได้ โอกาสผิดพลาดก็มีได้น้อย และแนะนำว่าเมื่อครบกำหนดฝังยาก็ควรไปเอาแท่งยาฝังออกด้วยค่ะ